Държавен вестник, бр. 25, 2025 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  25
§ 11. (1) Утвърдените разходи за персонал 
на НЗОК се извършват до определения размер.
(2) Икономията на разходите за персонал 
може да се използва текущо или с натрупване 
за изплащането на допълнителни възнаграж­
дения за постигнати резултати и дължимите 
за тях осигурителни вноски и/или за други 
разходи. При необходимост надзорният съ­
вет на НЗОК по предложение на управителя 
на НЗОК може да одобрява съответните 
вътрешнокомпенсирани промени по бюджета 
на НЗОК.
(3) Алинея 1 не се прилага по отношение 
на увеличението на разходите за персонал 
за сметка на:
1. получени средства от помощи и дарения;
2. вътрешно преструктуриране на разходите 
за социално-битово и културно обслужване 
на персонала;
3. получени трансфери от други бюджети, 
които не са част от държавния бюджет;
4. получени трансфери от бюджети по 
държавния бюджет в годишен размер на 
увеличението до 2 млн. лв.;
5. получени трансфери за изпълнение на 
Националния план за действие по заетостта;
6. проекти, финансирани със средства, ин­
струменти и механизми от Европейския съюз;
7. вътрешно преструктуриране на разхо­
дите за случаите, когато НЗОК изпълнява 
международни договори и програми през 
текущата година;
8. разходи от резерва за предотвратяване, 
овладяване и преодоляване на последиците от 
бедствия при участие в спасителни и/или не­
отложни аварийно-възстановителни дейности.
(4) Увеличението на разходите за персонал 
по ал. 3, т. 1 – 7 се одобрява от надзорния съвет 
на НЗОК по предложение на управителя на 
НЗОК, а на разходите по ал. 3, т. 8 – по реда 
на чл. 109 от Закона за публичните финанси.
(5) Управителят на Националната здравно­
осигурителна каса може да извърши увели­
чение на индивидуалните основни месечни 
заплати на служителите на НЗОК и РЗОК при 
условията и по реда на наредбата по чл. 67, 
ал. 3 от Закона за държавния служител и 
чл. 107а, ал. 10 от Кодекса на труда, включи­
телно извън сроковете, определени в нея, в 
рамките на разходите за персонал, предвидени 
по бюджета на НЗОК за 2025 г.
§ 12. Националната здравноосигурителна 
каса в съответствие с чл. 45, ал. 23 от Закона 
за здравното осигуряване и в случаите, когато 
е приложимо, договаря за 2025 г. заплащане 
въз основа на резултата от терапията за ле­
карствените продукти за редки и за злока­
чествени заболявания, за които е определено 
проследяване на ефекта от терапията съгласно 
чл. 259, ал. 1, т. 10 от Закона за лекарствените 
продукти в хуманната медицина, при условия 
и по ред, определени в наредбата по чл. 45, 
ал. 9 от Закона за здравното осигуряване. 
При липса на резултат заплатените от НЗОК 
средства се възстановяват на НЗОК от при­
тежателите на разрешения за употреба/техни 
упълномощени представители при условията 
и по реда, определени в същата наредба.
§ 13. (1) Механизмът, гарантиращ предви­
димост и устойчивост на бюджета на НЗОК, и 
методиката за прилагането му по чл. 45, ал. 31 
от Закона за здравното осигуряване за 2025 г. 
се приемат до един месец от деня на обнарод­
ването на този закон в „Държавен вестник“.
(2) Договорите по чл. 45, ал. 22 и 33 от 
Закона за здравното осигуряване за 2025 г. се 
сключват, а сключените до обнародването на 
този закон в „Държавен вестник“ договори се 
допълват относно прилагането на механизма 
и методиката по ал. 1, до един месец от деня 
на обнародването на механизма и методиката 
по ал. 1 в „Държавен вестник“.
(3) Лекарствените продукти по чл. 45, ал. 32, 
т. 1 от Закона за здравното осигуряване, за 
които не са сключени договори или допъл­
нителни споразумения в срока по ал. 2, не 
се заплащат от НЗОК. За тези лекарствени 
продукти за периода на заплащането им от 
НЗОК през 2025 г. се прилагат действащите 
през периода до обнародването на този закон 
в „Държавен вестник“ договорени отстъпки 
и механизъм, гарантиращ предвидимост и 
устойчивост на бюджета на НЗОК.
(4) Притежателите на разрешение за упо­
треба на лекарствените продукти по ал. 3 за­
плащат на НЗОК дължимите суми за отстъпки 
и/или за прилагане на механизма по ал. 3 в 
едномесечен срок от получаването на съот­
ветните справки от НЗОК от притежателите 
на разрешение за употреба или упълномощени 
техни представители.
§ 14. (1) Механизмът, гарантиращ предви­
димост и устойчивост на бюджета на НЗОК, 
и методиката за прилагането му по чл. 45, 
ал. 35 от Закона за здравното осигуряване за 
2025 г. се приемат до един месец от деня на 
обнародването на този закон в „Държавен 
вестник“.
(2) Договорите по чл. 45, ал. 37 от Закона 
за здравното осигуряване за 2025 г. се сключ­
ват, а сключените до обнародването на този 
закон в „Държавен вестник“ договори се до­
пълват относно прилагането на механизма и 
методиката по ал. 1, до един месец от деня 
на обнародването на механизма и методиката 
по ал. 1 в „Държавен вестник“.
(3) Медицинските изделия по чл. 45, ал. 37, 
т. 1 от Закона за здравното осигуряване, за 
които не са сключени договори или допъл­
нителни споразумения в срока по ал. 2, не се